Flyene fra Aalborg Lufthavn flyver kun med lettere forsinkelser

Vejret har i weekenden givet store problemer for flytrafikken. Således har Aalborg Lufthavn også været ramt af aflysninger og forsinkelser. Men her til morgen er flytrafikken næsten normal igen. - Vi har kun minimale forsinkelser på omkring 10 - 20 minutter, siger Rikke Mølgaard, der er kommunikationsdirektør ved Aalborg Lufthavn. Hun siger dog, at der hurtigt kan komme yderligere forsinkelser, hvis flyene fra de andre lufthavne også er forsinkede.